পার্বতীপুরে দুই নারীর মারামারিতে নিহত ১
দিনাজপুরের পার্বতীপুরে তুচ্ছ ঘটনাকে কেন্দ্র করে দুই নারীর মারামারির ঘটনা ঘটে। এতে নুর বানু (৩০) নামের এক গৃহবধূ নিহত হয়েছেন।







বৃহস্পতিবার দুপুরে পার্বতীপুর উপজেলার হাবড়া ইউনিয়নের কুসুলপুর গ্রামে এ ঘটনা ঘটে। পুলিশ এ ঘটনায় সৈয়দা বেগমকে (৩৫) গ্রেফতার করেছে।




স্থানীয় সূত্র জানায়, আবদুল হান্নানের বাড়িতে লাগানো গাছের ডাল প্রতিবেশী আবু তালেবের বাড়ির আকাশসীমা লঙ্ঘন করে সমস্যার সৃষ্টি করছিল। কয়েক দফা বলার পরেও গাছের ডাল কাটছিল না আবদুল হান্নান। বাধ্য হয়ে বৃহস্পতিবার দুপুরে আবু তালেব ওই ডাল কাটতে গাছে ওঠে।
এ সময় আবু তালেবের স্ত্রী নুর বানু ও আবদুল হান্নানের স্ত্রী সৈয়দা বেগমের মধ্যে ঝগড়া বেধে যায়। সৈয়দা ও তার মেয়ে লিপি খাতুন নুর বানুকে মারধর করলে তিনি মাটিতে লুটিয়ে পড়েন। আশঙ্কাজনক অবস্থায় পার্বতীপুর উপজেলা স্বাস্থ্য কমপ্লেক্সে নিয়ে গেলে কর্তব্যরত চিকিৎসক তাকে মৃত ঘোষণা করেন।
পার্বতীপুর মডেল থানার ওসি মোখলেছুর রহমান জানান, নুর বানু হত্যাকাণ্ডের ঘটনায় নিহতের স্বামী আবু তালেব থানায় হত্যা মামলা দায়ের করেছেন। পুলিশ এই ঘটনায় সৈয়দা বেগমকে গ্রেফতার করা হয়েছে।

দিনাজপুরের পার্বতীপুরে তুচ্ছ ঘটনাকে কেন্দ্র করে দুই নারীর মারামারির ঘটনা ঘটে। এতে নুর বানু (৩০) নামের এক গৃহবধূ নিহত হয়েছেন।